ഓഹരി വിപണികൾ നേട്ടത്തിൽ തിരിച്ചെത്തി . മുംബൈ ഓഹരി സൂചികയായ സെൻസെക്സ് 250 പോയൻറ് ഉയർന്നു . 34 , 200ന് മുകളിലാണ് സെൻസെക്സിലെ വ്യാപാരം . ദേശീയ ഓഹരി സൂചികയായ നിഫ്റ്റി 10,500 കടന്നു . 70 പോയൻറിലേറെ നേട്ടമാണ് നിഫ്റ്റിയിലുണ്ടായത് . രാജ്യാന്തര വിപണികളിലെ സമ്മിശ്ര പ്രതികരണത്തിനൊപ്പം രൂപയും ശക്തിപ്പെട്ടതാണ് ഇന്ത്യൻ വിപണികളെ തുണച്ചത് . ഏഷ്യൻ വിപണികളിൽ ജപ്പായ് നിക്കേയ് ഒഴിച്ചുള്ളവ നേട്ടത്തിലാണ് . ഇന്ന് പുറത്ത് വരാനിരിക്കുന്ന ഉപഭോക്തൃ പണപ്പെരുപ്പ നിരക്കും വ്യാവസായിക വളർച്ച നിരക്കും വിപണി ഉറ്റുനോക്കുന്നു . ടാറ്റ സ്റ്റീൽ , സൺ ഫാർമ , ഭെൽ എന്നിവയാണ് നേട്ടപ്പട്ടികയിൽ മുന്നിൽ . അതേസമയം എസ്ബിഐ , കോൾ ഇന്ത്യ , എൻടിപിസി എന്നിവ നഷ്ടത്തിലാണ് . മൂന്നാംപാദത്തിൽ 2,416 കോടി രൂപയുടെ നഷ്ടം നേരിട്ടതാണ് സ്റ്റേറ്റ് ബാങ്ക് ഓഫ് ഇന്ത്യയുടെ ഓഹരികളെ നഷ്ടത്തിലാക്കിയത് . കിട്ടാക്കടം 1.99 ലക്ഷം കോടി രൂപയായി ഉയർന്നതാണ് നഷ്ത്തിന് ആധാരം . 17 വർഷത്തിനിടയിലെ ഏറ്റവും വലിയ നഷ്ടം എസ്ബിഐ രേഖപ്പെടുത്തിയതിനാൽ ഓഹരി വില 4 ശതമാനത്തോളം ഇടിഞ്ഞു . ഡോളറുമായുള്ള വിനിമയത്തിൽ 12 പൈസയുടെ നേട്ടത്തോടെ 64 രൂപ 28 പൈസയിലാണ് രൂപയുടെ വിനിമയം .